stanford-oval/wikipedia huggingface dataset:
4chan
הערות שוליים

↑  News - 4chan, www.4chan.org
↑  Ben Skipper, 4chan founder Chris 'Moot' Poole' to quit controversial internet forum, International Business Times UK, ‏2015-01-21 (באנגלית)
↑  Michael Bernstein, Andrés Monroy-Hernández, Drew Harry, Paul André, 4chan and /b/: An Analysis of Anonymity and Ephemerality in a Large Online Community, Proceedings of the International AAAI Conference on Web and Social Media 5, 2011, עמ' 50–57
↑  Marc Tuters, Sal Hagen, (((They))) rule: Memetic antagonism and nebulous othering on 4chan, New Media & Society 22, 2020-12, עמ' 2218–2237 doi: 10.1177/1461444819888746
↑  FOXNews.com - The Biggest Little Internet Hoax on Wheels Hits Mainstream - Science News | Science & Technology | Technology News, web.archive.org, ‏2008-04-22
↑  Paul Richards, Iz not cats everywhere? Online trend spreads across campus, www.thedp.com (באנגלית אמריקאית)
↑  The Backrooms: an eerie phenomenon lies behind these familiar hallways, web.archive.org, ‏2022-02-01
↑    Matthew Moore,Matthewmoore, ‏Polish newspaper claims 'Pedobear' is 2010 Vancouver Olympic mascot, The Telegraph, 8 February 2010
↑  4chan /b/ goes after cat abusers, wins - Inquisitr, www.inquisitr.com
↑  Stuart Oldham, Stuart Oldham, Jennifer Lawrence, Kate Upton, Ariana Grande Among Celebrities Exposed in Massive Nude Photo Leak, Variety, ‏2014-08-31 (באנגלית אמריקאית)
↑  "Stolen celebrity images prompt policy change at 4Chan". BBC News (באנגלית בריטית). 2014-09-04. נבדק ב-2022-07-18.
| --- | --- |
בקרת זהויות :  LCCN: no2013033312  VIAF: 298828551   WorldCat (עם VIAF): 298828551
בריאן גריפין

| --- | --- |

 תוכנית טלוויזיה:  איש משפחה המופע של קליבלנד
 הופעה ראשונה:  "צילו של המוות"
 יוצרים:  סת' מקפרלן
 דיבוב:  סת' מקפרלן
 דיבוב בשפה העברית:  לא מדובב
 מידע
 גיל:  8 (55 בשנות כלב)
 מקום לידה:  אוסטין 
 גזע:  כלב
 מין:  זכר
 מקצוע:  סופר
 כוחות:  מהירות-על 
 דת:  אתאיסט
 אזרחות:  אמריקאית
 מקום מגורים:  Griffin Home 
 דמויות קשורות
 חברים:  סטואי גריפין
 
בריאן גריפין (באנגלית: Brian Griffin) הוא אחת הדמויות הראשיות בסדרת האנימציה "איש משפחה". בריאן הוא כלב המחמד של משפחת גריפין. דמותו של בריאן נוצרה, עוצבה ודובבה על ידי סת' מקפרלן.
בריאן ערך את הופעת הבכורה שלו בסדרה ב-20 בדצמבר 1998 והשתתף גם בספין-אוף "המופע של קליבלנד".
אודות הדמות

בריאן הוא כלב מואנש עם פרווה לבנה. בעל התנהגות אנושית. למעט מקרים בהם התנהג כמו כלב לצרכים קומיים. במרבית הפעמים, התנהג בריאן בצורה אינטליגנטית וחכמה יותר משאר הדמויות בסדרה. בריאן מביע רבות בסדרה עמדות השייכות לשמאל האמריקאי, והוא חבר ופעיל במפלגה הדמוקרטית. הוא גם כתב מספר רומנים שנחלו כישלון. חברו הטוב ביותר של בריאן היה סטואי גריפין. במהלך הסדרה, בריאן נגמל מעישון סיגריות ומעישון מריחואנה. אך ניכרת אצלו לאורך מספר פרקים נטייה לאלכוהוליזם. על פי הסדרה, לחם במלחמה בעיראק.
בריאן נהרג בעונה ה-12 בפרק ה-6 "חייו של בריאן" ששודר ב-24 בנובמבר 2013 לאחר שנפגע על ידי מכונית. לאחר מותו של בריאן, הוא הוחלף על ידי ויני, כלב בעל מבטא איטלקי, שהוא הכלב החדש שמשפחת גריפין אימצו כדי להתגבר על מותו של בריאן. בהמשך העונה, בפרק חג המולד, דמותו של בריאן שבה לסדרה, לאחר שסטואי חוזר לעבר בעזרת מכונת הזמן שלו כדי להציל את בריאן.
בפרק 16 של העונה ה-19 "מיהו בריאן עכשיו?" נמצא על גופו של בריאן שבב, שגילה כי בריאן נגנב בצעירותו על ידי פיטר ממשפחת הנדרסון, משפחה אמידה ומשכילה. בריאן רוצה לחזור למשפחתו המקורית, עקב היותה אינטלקטואלית בהרבה ממשפחת גריפין, אבל חוזר בו לאחר שראה שמתייחסים אליו כאל חיית מחמד, ולא כחלק ממשפחה.
ביקורת

בריאן קיבל ביקורות חיוביות רבות. צופים רבים של הסדרה מחשיבים את בריאן לדמות הטובה ביותר בה וכי החברות בינו לבין סטואי נהדרת.. בנוסף, נאמר גם בביקורת על בריאן כי אם סת' מקפרלן יירצה לעשות פרודיה על ג'יימס בונד, בריאן יהיה בחירה מושלמת לתפקיד. ההפקה קיבלה ביקורות שליליות רבות בעקבות מותו.
הופעות אורח

בריאן הופיע כדמות אורחת בסדרה "סאות' פארק", בפרק פרודיה על הסדרה "איש משפחה" ובסדרת הספרים המבוססת על סדרה זו. בנוסף, בריאן וסטואי הגישו פרס אמי יחדיו.
הערות שוליים

↑  נועה הרשקוביץ‏, אחד מגיבורי "איש משפחה" נהרג בפרק החדש – גלו מי זה, באתר וואלה, 25 בנובמבר 2013
↑  הפרק השמיני
↑  Top 25 Family Guy Characters, באתר IGN,‏ 18 באוגוסט 2010
↑  Rednecks and Broomsticks/From Bed to Worse/Dog Gone/G-String Circus, באתר The A.V. Club,‏ 14 בדצמבר 2009
↑  What Else Should Family Guy Make Fun Of?‎, באתר IGN,‏ 11 בפברואר 2010
| איש משפחה |
| --- | --- | --- |
| דמויות | פיטר גריפין • לויס גריפין • מג גריפין • כריס גריפין • סטואי גריפין • בריאן גריפין • קליבלנד בראון |  |
| סרטים | סטואי גריפין - הסיפור שלא סופר |  |
ברוך ה' יום יום

ברוך ה' יום יום הוא זמר לשבת שנתחבר על ידי רבי שמעון בן יצחק ("רבי שמעון הגדול"), מגדולי פייטני אשכנז. זמר זה מושר בקהילות האשכנזים והחסידים ביום השבת. במחזור ויטרי מובא בין הזמירות לסעודת יום שבת לפני קינוח הסעודה. בקהילות החסידים נוהגים לחלק את הזמר לשניים: חלקו הראשון – עד "אמונים נוצר" – מושר בסעודת יום השבת, וחלקו השני – מ"יצווה צור חסדו" עד תומו – מושר בסעודה שלישית.
תוכנו העיקרי של הפיוט הוא תיאור הגלויות השונות בתולדות עם ישראל והימצאותו של ה' יחד עם ישראל בגלותם בכל אחת מהן.
תוכן הפיוט

על אף שנהוג לשיר פיוט זה בשבת, במשמעות הפשוטה שלו הוא אינו מתקשר כלל ליום השבת (בדומה ליה ריבון עלם ועוד פיוטים רבים).
הבית הראשון של השיר פותח בברכה לה' שפדה והושיע אותנו מכל הגלויות. לאחר מכן, מהבית השני ואילך, כל בית עוסק בגלות אחת מתוך גלויות העבר (מצרים, בבל, פרס ואדום), ובהצלתו של עם ישראל ממנה. לאחר פירוט הגלויות, עובר המשורר אל הגלות שבה הוא נמצא – אדום – ומקדיש לה שלושה בתים: הראשון מתאר את קשי השעבוד, והשני והשלישי מתארים את הנקמה באדום ובמלאך הממונה עליו. לאחר כל הגלויות עובר המשורר לתחזיות אופטימיות, בהן: קיבוץ הגלויות, שפע הטובה שמעורר את האדם להודות לה', והמשכיות הדורות וההרמוניה שביניהם.
בתיאור הגלויות והגאולה מהן, דגש מרכזי מושם על התפישׂה שה' מצטער בצרתם של ישראל, וכביכול נמצא יחד עמם בגלות, וכאשר ה' מושיע את ישראל מהגלות, הוא מושיע גם את עצמו. כך למשל מזכיר הפייטן בקשר לגלות מצרים את הביטוי "בצרתם לו צר" (המבוסס על דברי הפסוק בישעיהו, ס"ג, ט'). מקורו של הפייטן לרעיון זה וליישומו בגלויות השונות הוא מדרש חכמים המופיע במכילתא:
וכן אתה מוצא כל זמן שישראל משועבדין כביכול שכינה עמהם, שנאמר 'ויראו את אלהי ישראל ותחת רגליו' וכשנגאלו מה הוא אומר 'וכעצם השמים לטוהר' ונאמר 'בכל צרתם לו צר'.. וכן את מוצא בכל מקום שגלו שכינה עמהם. שנא' 'הנגלה נגליתי אל בית אביך בהיותם במצרים'. גלו לבבל שכינה עמהם שנאמר 'למענכם שולחתי בבלה' גלו לעילם שכינה עמהם שנאמר 'ושמתי כסאי בעילם'. גלו לאדום שכינה עמהם שנאמר 'מי זה בא מאדום חמוץ בגדים מבצרה', וכשעתידין לחזור כביכול שכינה עמהן שנאמר 'ושב ה' אלהיך', אינו אומר והשיב אלא ושב.
בנוסף למדרש זה, תיאור מלכות יוון כצפיר עיזים בעל ארבע קרנים מבוסס על תיאורה בספר דניאל, פרק ח'. תיאור המלחמה במלאך הממונה על אדום באחרית הימים מבוסס על דברי הגמרא, המתארת אותו כמנסה להמלט לעיר מקלט: ”אמר ריש לקיש שלש טעיות עתיד שרו של רומי לטעות דכתיב 'מי זה בא מאדום חמוץ בגדים מבצרה'.: טועה שאינה קולטת אלא בצר והוא גולה לבצרה; טועה שאינה קולטת אלא שוגג והוא מזיד; היה טועה שאינה קולטת אלא אדם והוא מלאך” (תלמוד בבלי, מסכת מכות, דף י"ב, עמוד א')
מבנה

הזמר מורכב ממחרוזות בנות חמש שורות חורזות כל אחת. ראשי המחרוזות יוצרות את האקרוסטיכון שמעון בר יצחק. הזמר עשיר בהרמזים מקראיים ותלמודיים, והשורה האחרונה בכל מחרוזת היא בדרך כלל פסוק או פרפרזה על פסוק.
וְיִזְכּוּ לִרְאוֹת בָּנִים וּבְנֵי בָנִים עֹסְקִים בַּתּוֹרָה וּבְמִצְווֹת

כאמור, הזמר עשיר בהרמזים מקראיים ותלמודיים. ממחישה זאת השורה שלפני האחרונה בזמר, ”וְיִזְכּוּ לִרְאוֹת בָּנִים וּבְנֵי בָנִים עֹסְקִים בַּתּוֹרָה וּבְמִצְוׂות”. חלקה הראשון של השורה רומז למה שנאמר במכילתא דרבי ישמעאל:
חלקה השני של השורה רומז לנאמר במסכת יומא:
בפי חלוצי העלייה השלישית בעמק יזרעאל הפכה שור זו לשיר, בשינוי נוסח קטן (אך משמעותי): ”וְנִזְכֶּה לִרְאוֹת בָּנִים, בָּנִים וּבְנֵי בָּנִים, עוֹסְקִים בַּתּוֹרָה וּבָעֲבוֹדָה”. שינוי נוסח נוסף יצר גרסה פמיניסטית: ”וְנִזְכֶּה לִרְאוֹת בָּנִים וּבָנוֹת עוֹסְקִים בַּתּוֹרָה וּבָעֲבוֹדָה”.
לחנים וביצועים

לפיוט לחן של חיים בנט בביצוע של שלמה כהן באלבום א שבת טיש.
ראו גם

כהושעת אלים
הערות שוליים

↑  בהרבה מקורות מופיע "מאזני", אך מדובר בשיבוש.
↑  מחזור ויטרי, סדר שבת, סימן קצד, באתר היברובוקס.
↑  ובדומה לזה גם: תלמוד ירושלמי, מסכת תענית,  פרק א', הלכה א', ותלמוד בבלי, מסכת מגילה, דף כ"ט, עמוד א'
1 2  ספר שמות, פרק כ"ד, פסוק י'
↑  ספר ישעיהו, פרק ס"ג, פסוק ט'
↑  ספר שמואל א', פרק ב', פסוק כ"ז
↑  ספר ישעיהו, פרק מ"ג, פסוק י"ד. בלשון המקרא שם הניקוד הוא שִׁלַּחְתִּי בבניין פִּעֵל, אך המדרשים דורשים זאת כפועל סביל (בבניין פֻּעַל). ראו מנחת שי על הפסוק שהאריך בזה
↑  ספר ירמיהו, פרק מ"ט, פסוק ל"ח
1 2  ספר ישעיהו, פרק ס"ג, פסוק א'
↑  ספר דברים, פרק ל', פסוק ג'
↑  מכילתא על שמות יב כה
↑  תלמוד בבלי, מסכת יומא, דף ט', עמוד ב'
↑  מילות השיר "ונזכה לראות בנים" והאזנה לו, באתר זמרשת;
יהורם לשם, גלגולו של ניגון: 'ונזכה לראות בנים', בבלוג "עונג שבת", 3 ביוני 2022
מגן לחולה

| --- | --- |


משרדי עמותת מגן לחולה
 פעילות:  ייעוץ רפואי וסיוע לחולים
 מדינה:  ישראל ישראל
 מטה הארגון:  בית וגן 64 ירושלים
 מקום פעילות:  מדינת ישראל
 מייסדים:  בנימין פישר
 יושב ראש:  בנימין פישר
 תקופת הפעילות:  1994–הווה (כ־30 שנה)
 http://www.magen.org/
מגן לחולה היא עמותה ישראלית העוסקת במתן ייעוץ רפואי, בהשאלת ציוד רפואי, בהטסת חולים ועוד. העמותה הוקמה ומנוהלת על ידי הרב בנימין פישר.
הקמה ופעילות

עמותת מגן לחולה נוסדה על ידי הרב בנימין פישר בשנת 1994 בעידודו של רבו מימי לימודיו בישיבת קול תורה הרב שלמה זלמן אוירבך. לדברי הרב פישר, היכרותו עם תחום הרפואה החלה עוד בבחרותו, בשנות לימודיו בישיבה, כשחברו לישיבה נפצע בתאונת דרכים ופישר שהה לצידו ועזר לו רבות במשך הזמן בו שהה בבית החולים.
במהלך השנים שלאחר ההקמה התפתחה העמותה וכיום היא עוסקת במתן ייעוץ רפואי ללא תשלום, וכן בסיוע בהתאמה לוגיסטית וביורוקרטית של טיפול רפואי מתאים לפונים, בהשאלת ציוד רפואי, שינוע חולים לטיפולים רפואיים וליווי החולים לאורך התהליך הרפואי כולו.
חברי העמותה

בהנהלה חברים לצד פישר גם מומחי רפואה, רבנים ואישי ציבור ידועים. ביניהם, רב העיר רחובות הרב שמחה קוק, פרופסור אריה דורסט ראש מחלקת כירורגיה לשעבר בבית החולים הדסה עין כרם, פרופסור שאול ענתבי, פרופסור אברהם שטיינברג ועוד.
המחלקה לבריאות הנפש

העמותה מפעילה "מחלקה לבריאות הנפש", העוסקת בייעוץ והכוונה בכל הנוגע לבעיות שאינן קשורות בבריאות הגוף, ושנוגעות לקשת הרחבה של הפגיעות הנפשיות. בראש המחלקה עומד הרב שלמה ריין, יועץ חינוכי בהכשרתו.
הערות שוליים

↑  רנן נצר, ‏עזרה בדרך: כך נראה הוואקום במערכת הבריאות הציבורית, באתר גלובס, 22 בנובמבר 2012
אבנר חי שאקי

אבנר חי שאקי (5 בפברואר 1926 – 28 במאי 2005) היה משפטן ואיש ציבור ישראלי. שימש פרופסור למשפטים באוניברסיטת תל אביב, חבר הכנסת ושר בממשלות ישראל מטעם המפד"ל.
ביוגרפיה

נולד בצפת, בנם של חנה (נזלי) ושל הרב עובדיה שאקי. הוא היה תלמיד מצטיין בבית ספר אליאנס. לאחר שהשלים את תעודת הבגרות האקסטרנית למד הוראה בבית המדרש למורים דתיים בירושלים. עם סיום לימודיו עבד כמורה שכיר במוסד לעבריינים צעירים בעכו ולאחר שעמד על התנאים במוסד פנה למשרד הסעד בדרישה לסגור את המוסד, וכך אכן נעשה. בצעירותו גם כתב שירים שאחדים מהם התפרסמו בקובצי שירה. שאקי החל ללמוד משפטים באוניברסיטה העברית בירושלים, ובזכות הצטיינותו זכה למלגה מלאה בכל מהלך לימודיו. באפריל 1955 קיבל תואר שני במשפטים ובנובמבר 1955 הוסמך כעורך דין. עם סיום לימודיו הוזמן לשמש עוזר הוראה במשפט עברי בפקולטה למשפטים באוניברסיטה ופרסם מחקר על משטרים דמוקרטיים. בהמשך קיבל תואר דוקטור למשפטים מהאוניברסיטה העברית בירושלים והיה לפרופסור למשפטים (משפט בין-לאומי פרטי, דיני משפחה וירושה, דת ומדינה במשפט) באוניברסיטת תל אביב.
ביוגרפיה > בפוליטיקה

את הקריירה הפוליטית שלו החל שאקי עוד כשניסה להתמודד בראש רשימה בלתי מפלגתית להסתדרות הסטודנטים, אך לא הצליח להיבחר. בהמשך הקים את "התנועה לקידום עדות המזרח". בינואר 1959 מונה על ידי שר הדתות יעקב משה טולידאנו לוועדה שבדקה טענות על קיפוח הספרדים בהרכב המועצה הדתית של ירושלים. לקראת הבחירות לכנסת הרביעית ב-1959 הקים את "המפלגה הספרדית הלאומית" שטענה לקיפוח של הספרדים, אך לא הצליחה לעבור את אחוז החסימה. מאוחר יותר הצטרף שאקי למפד"ל. בבחירות לכנסת השביעית הוצב במקום ה-15 ברשימת המפד"ל. הוא נכנס לכנסת השביעית ב-1970, עקב פטירתו של חיים משה שפירא. חודש וחצי מאוחר יותר, עם מינויו של מיכאל חזני לתפקיד שר הסעד, החליפו שאקי בתפקיד סגן שר החינוך והתרבות בממשלה ה-15.
ביולי 1972 אחרי הצבעתו בעד תיקון חוק השבות, בעניין קביעת מיהו יהודי על-פי ההלכה, בניגוד לעמדת הממשלה ולעמדת מפלגתו, פוטר מכהונתו כסגן שר החינוך. באפריל 1973 פרש במחאה מהמפד"ל והפך לחבר כנסת יחיד.
בבחירות לכנסת השמינית הקים את רשימת "התנועה לשוויון חברתי", אך לא עבר את אחוז החסימה.
בשנת 1984 חבר שוב למפד"ל ונבחר לכנסת ה-11,  וכיהן ברציפות עד הכנסת ה-14. לאחר הבחירות לכנסת השתים עשרה ב-1988, בהן כיהן שאקי כיושב ראש התנועה, כיהן שאקי כשר בלי תיק בממשלתו של יצחק שמיר. אחרי "התרגיל המסריח" באמצע 1990 והקמת הממשלה החדשה, מונה שאקי לתפקיד שר הדתות, תפקיד בו החזיק עד 1992. הוא מינה את שלמה בקיש כמנכ"ל המשרד. לאחר התמודדות מול הרב יצחק לוי על ראשות המפד"ל ועל תיק החינוך בשנת 1998 - התמודדות בה הפסיד שאקי - הוא הודיע שלא יתמודד עוד לכנסת ומונה לנשיא עמית של המזרחי העולמי. במהלך כהונתו בכנסת יזם את חוק חג המצות יחד עם אברהם יוסף שפירא.
בבחירות לכנסת השש עשרה הוצב במקום ה־120 והסמלי ברשימת מפד"ל לכנסת.
שאקי היה יו"ר לשכת המפד"ל ויו"ר השדולה לקידום הבנה בין דתיים וחילונים. כמו כן כיהן כנשיא כבוד של המכון לחקר המשפחה בישראל.
הלך לעולמו לאחר מחלה קשה ב-28 במאי 2005.
פרשת העמותות ופרשת התרומות

בהיותו שר הדתות, נחשד שאקי בשתי פרשיות (בין השנים 1990–1991), שנחקרו על ידי היחידה הארצית לחקירות הונאה והיחידה הארצית לחקירת פשעים. החשדות נגדו היו בשתי פרשיות שונות. האחת, פרשיה שכונתה 'פרשת התרומות', הייתה חשד למעילה בכספים שניתנו כתרומות לעמותות אליהן היה קשור, בין השאר לעמותה לחקר המשפחה ודיני המשפחה בישראל. הפרשיה הנוספת, שכונתה 'פרשת העמותות', הייתה חשד ששאקי פעל תוך ניגוד אינטרסים ותוך מרמה והפרת אמונים, בעת שהיה חבר בוועדת שרים, כאשר המליץ על העברת כספים מחלוקת עיזבונות, לשלוש עמותות בהן היו קרובי משפחתו חברים מייסדים. בסופו של דבר לא הוגש נגד שאקי כתב אישום. בפרשת התרומות קבע היועץ המשפטי לממשלה כי בהתנהלותו של שאקי היה טעם לפגם, אולם לא סבר כי יש די ראיות להעמידו לדין פלילי. בפרשת העמותות סבר היועץ המשפטי לממשלה כי יש די ראיות להעמיד את שאקי לדין בגין מרמה והפרת אמונים, אולם סבר כי אין מקום לעשות זאת, בשל חוסר עניין לציבור. על החלטה זו של היועץ המשפטי לממשלה הוגשה עתירה לבג"ץ, בדרישה לבטל את החלטתו ולהעמיד את שאקי לדין. העתירה התקבלה במובן זה שבג"ץ הורה ליועץ המשפטי לממשלה לקיים שימוע לשאקי טרם העמדה לדין ואף להעמידו לדין אם ישתכנע כי עדיין יש בסיס ראייתי לכך שביצע את העבירות בהן נחשד.
חיים אישיים

אחותו אסתר שאקי-ארזי הייתה משוררת.
בתו סמדר גרוס הייתה במשך תשעה חודשים ראשת המועצה הדתית בכפר סבא, והייתה האישה הראשונה שעמדה בראש מועצה דתית.
ב-2021 הונצח בקריאת רחוב על שמו בשכונת גילה בירושלים.
הערות שוליים

↑  חנה (נזלי) שאקי, מעריב, 6 באוגוסט 1976
↑  אמנון דרור, מוסד בעכו, מכתב למערכת, דבר, 9 באוקטובר 1959
↑  קהל רב בחלוקת תעודות האוניברסיטה, דבר, 18 באפריל 1955
↑  הוסמכו 118 עורכי דין חדשים, חרות, 22 בנובמבר 1955
1 2  אחד ש"נולד לגדולות", דבר, 4 בספטמבר 1959
↑  174 תוארי דוקטור ו-329 תוארי מוסמך, מעריב, 27 ביוני 1963
↑  טענות קיפוח בהרכב המועצה הדתית בבירה, דבר, 15 בינואר 1959
↑  ח"כ אבנר שאקי "גנב את ההצגה": הצביע נגד סיעתו בענין "מיהו יהודי", מעריב, 13 ביולי 1972
↑  שאקי: ,עילוי מצפת' שלא ידע להסתגל למסגרות פוליטיות, מעריב, 17 ביולי 1972
↑  ח"כ אבנר שאקי פרש מהמפד"ל, מעריב, 3 באפריל 1973
↑  ילקוט הפרסומים 5148, ט"ז בשבט תשס"ג
↑  בג"ץ 3425/94 גנור נ' היועמ"ש
↑  עירית מירון, "רצו שאהיה מריונטה": מה שבר את מנהלת המועצה הדתית?, באתר nrg‏, 9 במרץ 2011
↑  ערוץ 7, פרופ' אבנר חי שאקי הונצח ברחוב בירושלים, באתר ערוץ 7, 3 במאי 2021
| השרים לשירותי הדת בממשלות ישראל |
| --- | --- | --- |
| שרי הדתות (1948–2003) | יהודה לייב מימון • חיים משה שפירא • יעקב משה טולידאנו • זרח ורהפטיג • יצחק רפאל • חיים יוסף צדוק • אהרן אבוחצירא • יוסף בורג • שמעון פרס • זבולון המר • אבנר שאקי • יצחק רבין • שמעון שטרית • בנימין נתניהו • אלי סויסה • יצחק לוי • יצחק כהן • יוסי ביילין • אשר אוחנה • אריאל שרון |  |
| השרים לשירותי דת  (2008 ואילך): | יצחק כהן • יעקב מרגי • נפתלי בנט • דוד אזולאי • יצחק וקנין • יעקב אביטן • מתן כהנא • נפתלי בנט • מיכאל מלכיאלי |  |
| --- | --- |
בקרת זהויות :  NLI: 987007267964105171  GND: 1137489995  ISNI: 0000 0000 6699 7174  LCCN: nr91005074  VIAF: 14623334   WorldCat (עם VIAF): 14623334
ברברה מורגן

| --- | --- |
ברברה מורגן
ברברה מורגן
 לידה:  28 בנובמבר 1951 (בת 73) פרסנו קליפורניה
 מידע כללי
 בשירות:  אסטרונאוטית בשירות נאס"א
 לאום:  ארצות הברית ארצות הברית
 השכלה:  אוניברסיטת סטנפורד  Notre Dame de Namur University  Herbert Hoover High School 
 עיסוקים נוספים:  מורה
 תקופת השירות:  "מורה בחלל" (1985), אסטרונאוטית (1998) – 2008
 זמן שהייה בחלל:  12 ימים ו-17 שעות.
 ביוגרפיה בנאס"א:  ברברה מורגן
 משימות
 STS-118
 
 עיטורים
 פרס נשים במדע החלל (2008) 
 
ברברה מורגן (באנגלית: Barbara Morgan, נולדה ב-28 בנובמבר 1951) היא מורה אמריקאית וטייסת חלל לשעבר. השתתפה בתוכנית "המורה בחלל" כגיבוי לכריסטה מקאוליף עבור משימת STS-51-L של מעבורת החלל צ'לנג'ר שהסתיימה באסון בשנת 1986. לימים הוכשרה כמומחית משימה (אנ') וטסה במשימת STS-118 באוגוסט 2007.
קורות חיים

מורגן נולדה כברברה רדינג בפרסנו קליפורניה. היא סיימה תואר ראשון, בהצטיינות, באוניברסיטת סטנפורד (1973) וקיבלה תעודת הוראה מאוניברסיטת נוטרדאם דה נמור, בלמונט קליפורניה (1974).
נשואה לסופר קליי מורגן, לזוג שני בנים.
פעילותה בנאס"א > תוכנית "המורה בחלל"

בשנת 1984 הכריז הנשיא רונלד ריגן על תוכנית "המורה בחלל", הרעיון היה למצוא מורה מחונן שיוכל לתקשר עם התלמידים מן החלל. מורגן הייתה אחת מ-11,000 המורים שהגישו מועמדות לתוכנית. ב-1 ביולי 1985 היא הוכרזה כאחת מעשרת המועמדים הסופיים. אלו הוזמנו למרכז החלל ג'ונסון שם נערכה הבחירה הסופית. לבסוף נבחרה כריסטה מקאוליף לתפקיד ומורגן נבחרה כממלאת מקום. מספטמבר 1985 ועד ינואר 1986 מורגן התאמנה יחד עם מקאוליף לקראת משימה STS-51-L, היא טיסת מעבורת החלל צ'לנג'ר. עם מותה של מקאוליף בהתפוצצות הצ'לנג'ר, מונתה מורגן לתפקיד המורה בחלל. ובמשך מספר חודשים המשיכה לעבוד בנאס"א והרצתה מטעמה במוסדות חינוך ברחבי המדינה.
בשנת הלימודים 1986/7 חזרה לאיידהו ולעבודתה כמורה, אך עדיין נחשבה כ"מורה בחלל". במקביל המשיכה לעבוד עם חטיבת החינוך של נאס"א ועסקה שם בייעוץ חינוכי, כתיבת תוכניות לימודים והרצאות. מורגן הייתה גם חברה בצוות המשימה של הקרן הלאומית למדע לקידום נשים במדע ובטכנולוגיה.
פעילותה בנאס"א > אסטרונאוטית

ב-1998 הוזמנה מורגן לכיתת האסטרונאוטים ה-17 של נאס"א, ובאוגוסט אותה שנה החלה את הכשרתה כ"מומחית משימה" (Mission Specialist), הכשרה שנמשכה שנתיים. בתום ההכשרה מילאה משימות בצוות התמיכה הקרקעי בתחנת החלל ושימשה כ-CAPCOM – אסטרונאוט המקשר בין תחנת הקרקע במרכז החלל ג'ונסון ביוסטון ובין הצוות בתחנת החלל.
מורגן השתתפה במשימה STS-118 של מעבורת החלל אנדוור. החללית שוגרה ממרכז החלל קנדי ב-8 באוגוסט 2007 ונחתה שם ב-21 באוגוסט, לאחר שהייה של 12 ימים בחלל. במסגרת תפקידה כ"מומחית משימה" הפעילה מורגן את הזרוע הרובוטית של המעבורת, שנועדה להעברת מטענים בינה לבין תחנת החלל הבינלאומית.
לאחר הטיסה

ביוני 2008 פרשה מורגן מנאס"א והצטרפה לסגל אוניברסיטת בוייסי. היא מונתה שם ל"מחנך דגול" (distinguished educator in residence), תפקיד שנוצר במיוחד עבורה.
פרסים ואותות כבוד

פרס פלנטריום אדלר לנשים בחלל – 2008.
הוקם בית ספר יסודי הנושא את שמה, במק-קול (McCall) איידהו – 2008.
מדליית פרנק מאלינה לאסטרונאוטיקה – 2009.
אהבה של גבר לאישה (סרט)

| --- | --- |
כרזת הסרט
כרזת הסרט
 בימוי:  לואיס מנדוקי 
 הופק בידי:  ג'ון אבנט, ג'ורדן קרנר
 תסריט:  רונאלדו באס, אל פרנקן 
 עריכה:  ג'יימס קלארק
 שחקנים ראשיים:  מג ראיין אנדי גרסיה
 מוזיקה:  זביגנייב פרייזנר 
 צילום:  לאיוש קולטאי 
 מדינה:  ארצות הברית 
 חברת הפקה:  סרטי טאצ'סטון 
 חברה מפיצה:  סרטי טאצ'סטון
 שיטת הפצה:  וידאו על פי דרישה 
 הקרנת בכורה:  29 באפריל 1994
 משך הקרנה:  126 דקות
 שפת הסרט:  אנגלית 
 סוגה:  סרט דרמה, סרט רומנטי 
 הכנסות:  50,000,000 דולר
 הכנסות באתר מוג'ו:   whenamanlovesawoman
 דף הסרט ב־IMDb
 
אהבה של גבר לאישה (באנגלית: When a Man Loves a Woman) סרט קולנוע אמריקאי מסוגת דרמה רומנטית משנת 1994 בבימויו של לואיס מנדוקי, עם מג ראיין ואנדי גרסיה בתפקידים הראשיים.
העלילה עוסקת במשפחה שבה האם היא אלכוהוליסטית ובבעל שמנסה לעזור לה.
מג ראיין הייתה מועמדת לפרס גילדת שחקני המסך לשחקנית הטובה היותר בתפקיד ראשי.
שם הסרט נלקח מהשיר "When a Man Loves a Woman" שמושר בתחילת הסרט בפי פרסי סלדג'.
תקציר העלילה

משפחה גרין גרה בסן פרנסיסקו. האם אליס (מג ראיין) היא יועצת חינוכית. האב מייקל (אנדי גרסיה) הוא טייס בחברה מסחרית ונעדר הרבה לרגל עבודתו. ג'ס בת העשר (טינה מג'ורינו) היא בתה של אליס מנישואים קודמים. הבת המשותפת קייסי (מיי ויטמן) היא בת ארבע. ההורים העסוקים נעזרים במטפלת איימי (לורן טום).
אליס היא אלכוהוליסטית מגיל צעיר אבל מצליחה עד עתה להסתיר זאת. היא מסתירה בקבוקי שתייה במקומות מסתר בדירה. גם בבית הספר מבחינים בירידה בתפקודה. מייקל מנסה לעזור לה והם טסים לחופשה במקסיקו כשאימו של אליס (אלן בורסטין) ואביו, שומרים על הילדות. אבל גם זה לא עוזר.
יום אחד אליס צועקת על איימי ומגרשת אותה. היא מתחילה לשתות וסוטרת לג'ס שמעירה לה. לאחר זאת היא מתמוטטת במקלחת ונלקחת לאשפוז.
מייקל מתקשה לתפקד בבית ומבקש מאיימי לחזור. בגלל היעדרויות מהעבודה יש עליו סכנת פיטורים.
בינתיים אליס מתאוששת באשפוז ומתחברת לקבוצת האלכוהוליסטים בטיפול ובמיוחד לגארי (פיליפ סימור הופמן) שמבקר בביתם לאחר האשפוז לחוסר שביעות רצונו של מייקל. גם בעבודה היא לא מסתדרת וסדק נפער ביחסים בין בני הזוג. גם ביקור אצל יועצת זוגיות לא מועיל. מייקל מחליט לעזוב את הבית אבל משתתף בישיבות של בני זוג של אלכוהוליסטים וזה מחזק אותו נפשית.
מייקל מקבל הוראה לעבור לדנבר ואליס לא מתנגדת. במוסד חוגגת אליס 180 יום ללא שתייה. היא נושאת נאום ומספרת לכולם על ההיסטוריה שלה, כולם מזילים דמעות ומייקל יוצא מהקהל והם מתנשקים בתקווה לעתיד טוב יותר.
צוות השחקנים

| שם השחקן/ית | שם הדמות | הערות |
| --- | --- | --- |
| מג ראיין | אליס גרין | אם אלכוהוליסטת |
| אנדי גרסיה | מייקל גרין | טייס, בעלה של אליס |
| לורן טום | איימי | עוזרת במשפחת גרין |
| טינ מג'ורינו | ג'ס גרין | בתה של אליס |
| מיי ויטמן | קייסי גרין | בתם של אליס ומייקל |
| אלן בורסטין | אמילי | אמא של מייקל |
| פיליפ סימור הופמן | גארי | אלכוהוליסט |
תומאסו צ'אמפה

| --- | --- |

צ'אמפה, אפריל 2018
 לידה:  8 במאי 1985 (בן 39) בוסטון, מסצ'וסטס, ארצות הברית
 שם במה:  דמארסו ויטני דר. תומאס  פרודיג'י תומאסו פנמנשיפ תומאסו צ'אמפה צ'אמפה תומאס ויטני
 משקל:  91 ק"ג
 גובה:  1.80 מטר
 לאום:  אמריקאי
 קריירה מקצוענית:  ינואר 2005 – הווה (כ־20 שנה)
 מאמנים:  קילר קובלסקי מייק הולו הארלי רייס אל סנואו
 ליגות:  WWE
 מידע אישי
 בן או בת זוג:  Jessie Ward (2013–?) 
 מספר צאצאים:  1 
 
תומאסו ויטני (באנגלית: Tommaso Whitney; נולד ב-8 במאי 1985), הידוע יותר בשם הבמה שלו, תומאסו צ'אמפה הוא מתאבק אמריקאי, המופיע בארגון ההיאבקות WWE, בתוכנית סמאקדאון, שבה הוא אלוף הזוגות הנוכחי ביחד עם ג'וני גרגאנו.
קריירת היאבקות מקצועית > תחילת הקריירה ושהייה בארגונים העצמאיים (2005–2016)

ויטני אומן על ידי חבר היכל התהילה, קילר קובלסקי, וערך את הופעת הבכורה שלו בינואר. הוא בעיקר התאבק בעבור ארגונים עצמאיים סביב בוסטון, מסצ'וסטס. ויטני התאבק בעיקר בארגון Chaotic Wrestling שם זוהה בשם טומי פנמנשיפ.
בסוף שנת 2007, חזר צ'אמפה לזירת הארגונים העצמאיים וב-29 בספטמבר ניצח את איי ג'יי סטיילס ואדי אדוארדס בקרב משולש כדי להפוך לאלוף הטלוויזיה של הארגון MWF. בשנים 2009 ו-2010 התחרה צ'אמפה בטורניר "סופר 8" של הארגון ECWA ובפעמיים האלה הגיע עד לגמר, אך הפסיד בשני הגמרים, עד שבשנת 2011 הגיע שוב לגמר ושם גבר על אדם קול. ב-30 באוגוסט 2013 צ'אמפה ערך את הופעת הבכורה שלו בארגון Pro Wrestling Guerrilla, שבו נכנס לטורניר השנתי של "הקרב של לוס אנג'לס", בו הפסיד בסיבוב הראשון לבריאן קייג'.
קריירת היאבקות מקצועית > World Wrestling Entertainment‏ (2005–2007)

ב-14 ביולי 2005 בתוכנית סמאקדאון ויטני הוצג כתומאס ויטני, אחד מעורכי הדין של המתאבק מוחמד חסן בזמן הפיוד שלו נגד אנדרטייקר. ויטני קרא הצהרה של חסן, אך אנדרטייקר תקף אותו לפני שהספיק לסיים את ההצהרה. ב-25 באוגוסט 2006 בתוכנית Heat הוא וקופי קינגסטון התאבקו בקרב זוגות שלא שודר לטלוויזיה נגד לאנס קייד וטרבור מורדוך.
ב-4 בפברואר 2007 דווח שוויטני חתם על חוזה פיתוח עם ה-WWE ונשלח לארגון הפיתוח, OVW. בסוף החודש ערך את הופעת הבכורה בארגון תחת השם תומאסו. לאחר שספג פציעה, הוא הוכרח להיעדר מפעילות בזירה. לאחר שנעדר מהזירה החליט לשנות את דמותו לדמות של מומחה לבעיות כעס. ב-27 ביוני 2007 ויטני החליט ללכת על גימיק אחר של דמות בשם פרודיג'י, המתאבקת תחת מסכה. ב-9 באוגוסט ויטני שוחרר מהחוזה שלו בארגון.